Oblast Koursk

Den oblast Koursk (Russisch: Курская область, Kourskaja oblast)  is e federoal subject (oblast) in 't Centroal Federoal District van Rusland met een ippervlakte van 29.997 km² en 1.082.458 inweuners (2021). 't Administratief center is de stad Koursk. 

Den oblast Koursk grenst in 't noordwestn an den oblast Brjansk (grenslengte: 120 km), in 't noordn an oblast Orjol (325 km), in 't noordoostn an oblast Lipetsk (65 km), in 't oostn an oblast Voronezj (145 km), in 't zuydn an oblast Belgorod (335 km) en in 't westn an den oblast Soumy in Oekraïne (245 km).

In den oblast ligt de grotste bekende yzerertsvoorroad ter weireld die doar e magnetische anomalie veroorzakt. Andere belangryke groundstoffen zyn goud, uranium en platina. Neffest de stoalindustrie zyn de belangrykste industriële activiteitn de chemie en de agrovoedingsindustrie. De landbouw bloeit omdat de regio vo 70% bedekt is mè vruchtboare chernozem (zwarte eirde).

In ogustus 2024 viel Oekraïne den oblast binnen as ounderdeel van de Russisch-Oekraïnschn oorlog.

Koursk